
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1194 

29 Δεκεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 2.926 τ.μ. 
στη θέση “Ψωριάρα» περιφέρειας της Κοινότητας 
Ασπροκάμπου του Νομού'ΚορινθΙας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του διωρόφου κτιρίου 
φερομένου ως ιδιοκτησία του Παλλημνιακού Σχολι¬ 
κού Ταμείου που βρίσκεται στη Μύρινα της νήσου 


Λήμνου και καθορισμός ειδικών όρων και περιορι¬ 
σμών δόμησης. 2 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε οικοδομικό τετρά¬ 
γωνα Κοινότητας Πεύκα - Ρετζικίου Ν. Θεσσαλονί¬ 
κης. 3 

Τροποποίηση ρυμοτομικού σχεδίου πόλης Τρικάλων 
στη Πολεοδομική ενότητα «Κεραμαριά - Αλ. Μπά¬ 
ρας». 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2153 ( 1 ) 

Κήρυξη ως αναδασωτέας έκτασης εμβαδού 2.926 τ.μ. 
στη θέση «Ψωριάρα» περιφέρειας της Κοινότητας 
Ασπροκάμπου του Νομού Κορινθίας, 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
ΝΟΜΟΥ ΚΟΡΙΝΘΙΑΣ 

Έχοντας υπόψη; 

1. Τις διατάξεις: 

α) Του Ν. 2240/1994 «Συμπλήρωση διατάξεων για την 
Νομαρχιακή Αυτοδιοίκηση και άλλες διατάξεις». 

β) Του Ν. 3200/1955 «περί διοικητικής αποκέντρω¬ 
σης», όπως τροποποιήθηκε και συμπληρώθηκε με το Ν.Δ. 
532/70. 

γ) Της παρ. 3 του άρθρου 117 του Συντάγματος, 
δ) Του Ν. 998/79 «περί προστασίας των δασών και των 


δασικών εν γένει εκτάσεων της χώρας» και συγκεκριμένα 
του άρθρου 41 παρ. 1 «για την δημοσίευση στην Εφημε¬ 
ρίδα της Κυβερνήσεως» και του άρθρου 38 παρ. 1 «για την 
υποχρεωτική κήρυξη ως αναδασωτέας». 

2. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24,9.80 και 
γ) 85144/1468/9.9.92. 

3. Την αριθ, 5628/6.12.1995 π ρόταση του Δασαρχείου 
Κορίνθου από την οποία προκύπτει ότι η έκταση που ανα- 
φέρεται στο θέμα είχε κατά τον χρόνο της αποψιλώσεώς 
της που έγινε από τον Λαυκιώτη Παναγιώτη του Γεωργίου, 
κάτοικο Ψαριού, δασικό χαρακτήρα, κατά την έννοια του 
Νόμου 998/79 και ως εκ τούτου επιβάλλεται η κήρυξή της 
ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση την 
δημόσια δασική έκταση εμβαδού δύο χιλιάδων εννιακο- 
σίων είκοσι έξι (2.926) τ.μ., που βρίσκεται στην θέση «Ψω¬ 
ριάρα» της περιφέρειας της Κοινότητας Ασπροκάμπου 
του Νομού Κορινθίας και προσδιορίζεται από τα στοιχεία Α, 
Β, Γ, Δ, Α, και Ε, Ζ, Η, θ, I, Κ, Λ, Μ, Ν, Ε, όπως φαίνονται στο 
συνημμένο τοπογραφικό διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Τμήμα Ιο 

ΑΝΑΤΟΛΙΚΑ: Δημόσια δασική έκταση. 

ΔΥΤΙΚΑ: Δημόσια δασική έκταση. 

ΒΟΡΕΙΑ: Δημόσια δασική έκταση. 

ΝΟΤΙΑ; Ελαιώνας ιδίου (Π. Λαυκιώτη). 

Τμήμα 2ο 

ΑΝΑΤΟΛΙΚΑ; Αγροτικός δρόμος και δημόσια δασική 
έκταση, 

ΔΥΤΙΚΑ: Ελαιώνας ιδίου (Π. Λαυκιώτη). 

ΒΟΡΕΙΑ: Δημόσια δασική έκταση. 

ΝΟΤΙΑ: Δημόσια δασική έκταση. 

Η απόφαση αυτή ισχύει από της κοινοποιήσεώς της αρμο- 
δίως (άρθρ. 41 Ν. 998/79) και προ της δημοσιεύσεώς της 
στην Εφημερίδα της Κυβερνήσεως (άρθρ. 37 Ν. 3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Η παρούσα να δημόσιευθεί στην Εφημερίδα της Κυβερ¬ 
νήσεως. Κόρινθος, 19 Δεκεμβρίου 1995 

Ο Περιφερειακός Διευθυντής 
ΙΩΑΝΝΗΣ ΣΤΑΥΡΑΚΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριβ. ΔΠΑ/8253 (2) 

Χαρακτηρισμός ως διατηρητέου του διωρόφου κτιρίου φε- 
ρομένου ως ιδιοκτησία του Παλλημνιακοΰ Σχολικού Τα¬ 
μείου που βρίσκεται στη Μύρινα της νήσου Λήμνου και 
καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 
Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/1988 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 

4. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 τουΝ. 1892/90» (ΦΕΚ 741/Β/29.11.1990). 

5. Τον φάκελλο του θέματος, ο οποίος διαβιβάστηκε με 
το αριθ. πρωτ. Π. 1024/9.2.1995 έγγραφο του Τμήματος 
Πολεοδομίας και Π.Ε. της Νομαρχίας Λέσβου στο Τμήμα 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου. 

6. Την από 8.9.1995 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στο Παλλημνιακό Σχολικό Ταμείο με το αριθ. πρωτ. ΔΠΑ/ 
903/8.9.95 έγγραφό μας. 

7. Την παρέλευση της προθεσμίας όπως, ορίζεται από 
τις κείμενες διατάξεις (άρθρο 4 παρ. 2 του Ν. 1577/198'5 
όπως τροποποιήθηκε με το Ν. 1772/80), χωρίς να περιέλ¬ 
θουν τυχόν αντιρρήσεις από το Παλλημνιακό Σχολικό Τα¬ 
μείο στο Τμήμα Πολιτιστικής Ανάπτυξης της Δ/νσης Περι¬ 
φερειακής Ανάπτυξης του Υπουργείου Αιγαίου». 

8. Το άρθρο 29Α του Ν. 1568/1985 «Κυβέρνηση και 
Κυβερνητικά Όργανα», που προστέθηκε στο Νόμο αυτό 
με το άρθρο 27 του Ν. 2081/1992, αποφασίζουμε: 

1. Χαρακτηρίζεται ως διατηρητέο το διώροφο κτίριο φε- 
ρόμενο ως ιδιοκτησία του Παλλημνιακού Σχολικού Τα¬ 


μείου που βρίσκεται στη Μύρινα της νήσου Λήμνου, όπως 
φαίνεται σημειωμένο στο τοπογραφικό διάγραμμα σε κλί¬ 
μακα 1:1000, που θεωρήθηκε από την Προϊσταμένη του 
Τμήματος Πολιτιστικής Ανάπτυξης της Δ/ σης Περιφε¬ 
ρειακής Ανάπτυξης του Υπουργείου Αιγαίου με την αριθ. 
8253/1995 πράξη της και που συνοπτικό του αντίτυπο 
δημοσιεύεται με την παρούσα απόφαση, επειδή πρόκειται 
για κτίριο με αξιόλογα μορφολογικά και αρχιτεκτονικά 
στοιχεία και είναι δείγμα λαϊκής αρχιτεκτονικής. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και των εν γένει λειτουργικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερικό 
για λόγους λειτουργικούς του χαρακτηριζομένου ως δια¬ 
τηρητέου κτιρίου, εφόσον δεν αλλοιώνεται ο αρχιτεκτονι¬ 
κός του χαρακτήρας. 

4. Επιτρέπεται η αποκατάσταση του κηρίου στην αρχική 
του μορφή σύμφωνα με την Τεχνική Έκθεση και την με¬ 
λέτη των μελετητρών του κτιρίου του θέματος όπως αυτή 
εγκρίθηκεαπότηνΕΠΑΕ(4/2.2.95, θέμα Ιο). 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήσεις 
των χώρων του κτιρίου. 

6. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και τον περιβάλλο¬ 
ντα χώρο του, καθώς και για την τοποθέτηση επιγραφών 
απαιτείται η έγκριση της Επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ). 

7. Από τις διατάξεις αυτής της απόφασης, ενδεχομένως 
να προκληθεί δαπάνη σε βάρος του κρατικού προϋπολογι¬ 
σμού από τυχόν εφαρμογή των διατάξεων της παρ. 3 του 
άρθρου 4 του Π.Δ. 15.4.1988 «Διατήρηση, επισκευή ή 
ανακατασκευή αρχιτεκτονικών, καλλιτεχνικών και στατι¬ 
κών στοιχείων διατηρητέων κτιρίων» (ΦΕΚ 317 Δ'), το 
ύψος της οποίας δεν μπορεί να προσδιοριστεί. 

8. Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μυτιλήνη, 18 Δεκεμβρίου 1995 

ο ΥΠΟΥΡΓΟΣ 

ΑΝΤΟΝΗΣ ΚΟΤΣΑΚΑΣ 

Αριθ. 98779/7497 (3) 

Αναστολή χορήγησης οικοδομικών αδειών και εκτέλεσης 
οικοδομικών εργασιών σε οικοδομικό τετράγωνα Κοι¬ 
νότητας Πεύκα - Ρετζικίου Ν. Θεσσαλονίκης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 8 και 85Α του από 
17.7.1923 Ν. Δ/τος «περί σχεδίων πόλεων κ.λπ.», (Α' 
228), όπως μεταγενέστερα τροποποιήθηκαν και συ¬ 
μπληρώθηκαν. 

2. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλ¬ 
λες διατάξεις· (Α 101), που αντικαταστάθηκε με την 
παρ. 2 του άρθρου 7 του Ν. 2052/1992 «Μέτρα για την 
αντιμετώπιση του νέφους και πολεοδομικές ρυθμί¬ 
σεις» (Α 94) και την παρ. 22 του άρθρου 3 του Ν. 2242/ 
1994 «Πολεοδόμηση περιοχών δεύτερης κατοικίας σε 
Ζώνες Οικιστικού Ελέγχου, προστασία φυσικού και δο¬ 
μημένου περιβάλλοντος και άλλες διατάξεις» (Α 162). 

3. Τις διατάξεις της παρ. 5 του άρθρου 12τουΝ. 1647/ 
1986 «Οργανισμός Κτηματολογίου και Χαρτογραφή¬ 
σεων Ελλάδας (ΟΚΧΕ) και άλλες διατάξεις» (Α 141). 

4. Τις διατάξεις του άρθρου 29Α του Ν. 1558/1985, 
«Κυβέρνηση και Κυβερνητικά Όργανα» (Α 137), όπως 
αυτό προστέθηκε με το άρθρο 27 του Ν. 2081 /1992 (Α 
154). 

5. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατη¬ 
ρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Πε¬ 


ριβάλλοντος, Χωροταξίας και Δημοσίων Έργων (Α 9)». 

6. Την 1003/συν. 36η/24.10.1995 γνωμοδότηση του 
Συμβουλίου Χωροταξίας, Οικισμού και Περιβάλλοντος 
Ν. Θεσσαλονίκης. 

7. Το υπ’ αριθ. πρωτ. 29/οικ. 50932/ΠΓΚ/2325/ 
2.11.1995 έγγραφο της Δ/νσης Πολεοδομίας Θεσσα¬ 
λονίκης. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., 
αποφασίζουμε: 

1. Αναστέλλεται για ένα (1) έτος η χορήγηση οικοδομι¬ 
κών αδειών και εκτέλεση οικοδομικών εργασιών, σε Οι¬ 
κοδομικά Τετράγωνα της Κοινότητας Πεύκα - Ρετζι- 
κίου Ν. Θεσσαλονίκης, όπως αυτά φαίνονται να περι¬ 
κλείονται με μπλε γραμμή στο σχετικό πρωτότυπο διά¬ 
γραμμα σε κλίμακα 1:4000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 98779/1995 πράξη του και που αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

2. Από την παραπάνω αναστολή εξαιρούνται οι άδειες 
νομιμοποίησης σύμφωνα με το άρθρο 22 του Ν. 1577/ 
1985 «Γενικός Οικοδομικός Κανονισμός» (Α 210). 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1995 

0 ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριβ.οκκ· 2881 {4) 

Τροποποίηση ρυμοτομικού σχεδίου πόλης Τρικάλων στη 
Πολεοδομική ενότητα «Κεραμαριά - Αλ. Μπάρας». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1) Τις διατάξεις του Ν. Δ/τος της 17.7.1923 όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 3 και 7. 

2) Τις διατάξεις του Ν. 1337/1983 (ΦΕΚ 33/Α). 

3) Τις διατάξεις του Ν. 1577/1985 {ΦΕΚ 210 Α). 

4) Τις διατάξεις του υπ' αριθ. 183/86 Π. Δ/τος (ΦΕΚ 70 
Α) και ειδικότερα το άρθρο 1 παρ. 1 αυτού. 

5) Τις διατάξεις: 

α. Του Ν. 2240/1994 (ΦΕΚ 153 Α/1994) και 

β. Του Ν, 2218/1994 (ΦΕΚ 90/Α/1994). 

6) Την από 6.9.1995 εισήγηση της Τεχνικής Υπηρεσίας 
του Δήμου Τρικκαίων προς το Δημοτικά Συμβούλιο. 

7) Την με αριθ. 270/1995 γνωμοδότηση του Δημοτικού 
Συμβουλίου υπέρ της προτεινόμενης τροποποίησης. 

8) Την με αριθ. 2η/πρ. 17ο/5.12.1995 γνωμοδότηση 


του ΣΧΟΠ, αποφασίζει: 

Εγκρίνεται η τροποποίηση του ρυμοτομικού σχεδίου 
πόλης Τρικάλων στην Πολ. Ενότητα «Κεραμαριά - Αλ. 
Μπάρας» και συγκεκριμένα με την κατάργηση προκηπίου 
πλ. 3.00 μ. σταΟ.Τ. Γ1476 και Γ1477, όπως φαίνεται στο 
από 6.9.1995 συνημμένο τοπογραφίκό διάγραμμα κλ. 
1:1000 που συντάχθηκε και θεωρήθηκε από τη Δ/νση 
Τεχν. Υπηρεσιών του Δήμου Τρικκαΐων. 

Η ισχύς της απόφασης αυτής αρχίζει από την ημέρα της 
υπογραφής της. 

Από τις διατάξεις της απόφασης αυτής δεν προκαλεΐται 
δαπάνη σε βάρος του προϋπολογισμού του Δήμου Τρικ- 
καίων. 

Η απόφαση αυτή καθώς και το διάγραμμα που τη συνο¬ 
δεύει να δημοσιευθεΙ στην Εφημερίδα της Κυβερνή- 
σεως. 

Τρίκαλα, 15 Δεκεμβρίου 1995 
Ο Νομάρχης 

